**Fábiánics Kastély Misefa**

**Vendégtájékoztató A – Z-ig**

**Adapter**

Adapterek, töltők és átalakítók (konverter) a recepción kérhetők.

**Akadálymentesítés**

Szálláshelyünk részben akadálymentesített.

**Asztalfoglalás**

Vendégeink kérésére éttermekbe asztalt foglalunk. Kérjük, igényével időben jelentkezzen a recepciónál.

**Autókölcsönzés**

Autóbérlés kérdésében recepciós munkatársaink készséggel állnak rendelkezésére!

**Ágyneműcsere**

Az ágyneműk cseréje 3 naponta történik. Kérésre, térítés ellenében, naponta tiszta ágyneműt biztosítunk.

Igényét kérjük, jelezze a recepción.

**Babaágy**

Gyermekekkel érkező vendégeink kérésére babaágyat biztosítunk.

**Bankettek, találkozók, fogadások**

Szálláshelyünk konferencia- és bankett szolgáltatásokkal is áll vendégeink részére. Jó időben a kastély igényesen kialakított kertje alkalmas szabadtéri rendezvények lebonyolítására.

**Bank és hitelkártya elfogadási**

Szálláshelyünkön elfogadunk Mastercard, Maestro, Visa bankkártyákat, illetve

vendégeink fizethetnek OTP, K&H és MKB Széchenyi pihenő (SZÉP) kártyákkal is.

**Bankok**

A szálláshelyünk 20 km-re számos banknak van fióküzlete. Kérjük, nyitvatartási idejükről tájékozódjon a recepción.

**Biztonság**

Az alábbi esetekben kérjük, feltétlen keresse a recepciót:

- sürgősségi orvosi ellátás, gyermekorvos

- éjszakai és hétvégi fogorvosi ellátás

- éjszakai és vasárnapi gyógyszertár

- üzemzavar-elhárítás

- gépkocsija műszaki problémája esetén.

**Business szolgáltatások**

Fénymásolás, fax, scanner, nyomtatás lehetőségeiről és azok árairól érdeklődjön a recepción.

**Check-in**

Az érkezés napján 14:00-tól lehet a megrendelt szobát elfoglalni. Korábbi érkezés a foglaltságtól függően: 10:00 és 14:00 között szobánként 5.000,- forint térítés ellenében lehetséges.

**Check-out**

Kijelentkezés az utazás napján 10:00 óráig. Késői kiköltözés a foglaltság függvényében: 17:00 óráig szobánként 10.000,- forint felár fizetése ellenében tudjuk biztosítani.

**Cipőtisztítás**

Cipőtisztító alapfelszerelést a lakosztályok szekrényben talál. A cipőtisztító készletet kérje a recepción. Kérésére cipőit megtisztítjuk.

**Cipőtisztító berendezés**

A szálloda bejáratihalljában (lobby) cipőtisztító berendezés áll a kedves vendégeink rendelkezésre.

**Csekkek**

Szállodánk nem fogad el személyi, illetve utazási csekkeket. Beváltási lehetőségekkel kapcsolatban kérje a recepció segítségét.

**Csomagküldés és –postázás**

Kérjük, keresse a recepciót, munkatársaink örömmel állnak rendelkezésére.

**Csomagmegőrzés**

Korai érkezése vagy késői utazása esetén csomagjait biztonságos helyen megőrizzük. Kérésével forduljon a recepcióhoz.

**Csomagszállítás**

Érkezéskor, ill. utazáskor vendégeink kérésére csomagját kollégánk fel/leviszi a szobájába/-ból. Kérjük, igényét jelezze a recepción.

**Dohányzás**

A szálláshely teljes területén kérjük a dohányzás mellőzését. A kijelölt dohányzóhelyek a szálláshely külső, a főépülettől távol eső teraszai.

**Drink Bár**

A bár nyitvatartási ideje: 7.30 -22.00

**Elektromosság**

230 Volt.

**Esernyő**

Esernyő a recepción kölcsönözhető.

**Ébresztési szolgáltatás**

A szolgáltatást kérje a recepción.

**Értéktárgyak**

A szálláshely csak a szobai vagy a központi értékmegőrzőben elhelyezett értéktárgyakért vállal felelősséget.

**Fodrász, kozmetika**

A szálláshelyünkhez közel találhatószolgáltatókkal kapcsolatosan érdeklődjön a recepción.

**Fürdőköpeny**

A fürdőköpeny lakosztályaink felszereltségéhez tartozik. A megfelelő mérettel kapcsolatosan kérjük, forduljon a recepcióhoz. A fürdőköpenyt a szálláshely területén használja, kérjük, ne vigye strandra, vagy más külső helyszínre.

**Fürdőszobai kiegészítők, tisztálkodó szerek**

Ha bármilyen igénye támad a fürdőszobában nem található kiegészítőre, kérjük, hívja a recepciót. A fürdőszoba alap tartozékai: hajszárító, szobai fűtőtestre helyezhető ruhaszárító, folyékony szappan, tusfürdő, pipere vatta, toilett papír.

**GPS-koordináták**

# 46°48'18.8"N 16°59'17.8"E

46.805212, 16.988267

**Gyerekágy**

Igényét kérjük, felezze a recepción.

**Gyermekfelügyelet**

Gyermekeinek felügyeletére, térítés ellenében, szakképzett személyzetet tudunk biztosítani. Igényét legalább 12 órával korábban jelezze a recepción.

**Gyógyszertár**

A szálláshely közelében Nagykapornak településen, a benzinkút területén található. A nyitva tartása: hétfő-péntek 8.00 – 16.00. Nyitva tartási időn túl aktuális ügyeletes gyógyszertárral felvilágosítást adunk a recepción.

**Hajszárító**

A fürdőszobai felszerelés része a hajszárító.

**Háziállatok**

Szálláshelyünkön szívesen látunk – díj ellenében – kistestű háziállatot. Háziállatáért mindig Ön tartozik felelősséggel. Megértését megköszönve tájékoztatjuk viszont, hogy a vendéglátóegységekbe, a wellness részlegbe, vendég közösségi terekbe higiéniai okokból nem engedhetünk be háziállatot.

**Honlapunk**

Szálláshelyünk honlapja https://www.misefakastely.hu/ linken érhető el. Szolgáltatásainkkal kapcsolatos véleményét vagy a recepción kérjük közölni munkatársunkkal vagy honlapunkon várjuk véleményét és tanácsait, melyet ezúton is megköszönünk.

**Információs szolgálat**

Napi információval kapcsolatos kérdéseivel forduljon a recepcióhoz, ill. az információs táblánkon/faliújságon elhelyezett anyagok alapján tud tájékozódni.

**Ingyenes segélyhívások**

Mentők - 104

Rendőrség - 107

Tűzoltóság - 105

Általános - 112

**Internet hozzáférés**

A közösségi terekben és a szobákban nagysebességű vezeték nélküli internet-hozzáférést biztosítunk.

Jelszó: **Misefa2019**

**Internet terminál**

Vendégeink részére internet elérésével számítógép, nyomtatási lehetőséggel áll rendelkezésre. Igényével keresse recepciónkat.

**Ital/étel kínálat**

Szálláshelyünk ital és ételkínálatáról érdeklődjön a recepciónál vagy a szervizben aktuálisan dolgozó kollégánál.

**Jegyértékesítés, programajánlás**

Színházi előadásra, koncertre vagy bármilyen egyéb rendezvényre szóló jegyek intézésében a recepció készséggel áll vendégeink rendelkezésére.

**Kerékpárkölcsönzés, sporteszközök kölcsönzése**

Kérjük, igényével keresse a recepciót. Kerékpárját biztonságos helyen, a zárt parkolóban tudja tárolni.

**„Kérem, ne zavarjanak”**

Abban az esetben, ha azt szeretné, hogy ne zavarják a szobájában, kérjük, helyezze a „Kérem, ne zavarjanak”táblát a külső ajtókilincsre. Abban az esetben, ha szobáján egész nap a „Kérem, ne zavarjanak”jelzés látható, csak az Ön kérésére nyújtunk szobai szolgáltatást (pl. napi takarítás). Bármilyen szolgáltatásra vonatkozó igényét kérjük, jelezze a recepción.

**Készpénz automata (ATM)**

A szálláshely közelében Nagykapornak település központjában található Takarékpénztár pénzkiadó automata, egyéb készpénzfelvételi lehetőségekről kérdezze a recepciót, mely készséggel ad felvilágosítást.

**Konferencia technikai eszközök**

Kérésére, térítés ellenében tudunk biztosítani: projektort, flip chard táblát, vetítővásznat, írószereket, hangosítást. A konferencia teremben ingyenesen biztosított az internet hozzáférés.

**Kulturális programok**

Érdeklődésének megfelelően, szálláshelyünk recepciója készséggel ajánlja a város és a régió kulturális rendezvényeit.

**Légkondicionálás**

A kastély jellegéből adódóan klímaberendezés nélkül nyújt kellemes hőmérsékletet.

**Masszázs**

Térítés ellenében masszázs szolgáltatást biztosítunk. Igényét kérjük, időben jelezze a recepción.

**Mosható ágyelő**

Kérésre a recepción igényelhető, cserélhető.

**Mobiltelefon**

A szobához igényelhető mobil telefon használati leírással. Igényét kérjük, jelezze a recepción, ahol tájékoztatjuk a használat más feltételeiről is (Pl. kaució megfizetése, bérleti díj)

**Mosás, vegytisztítás, vasalás és varró szolgáltatás**

Hétfőtől péntekig vehető igénybe, hétvégén és ünnepnapokon nincs ruhatisztító és mosás szolgáltatás. Csak a reggel kilenc óra előtt összegyűjtött ruhákat tudjuk még aznap délután hat óráig visszaszállítani. Kérjük, töltse ki a szobában található megrendelőt, ruhaneműit helyezze a mosatási zacskóba, és adja le a recepción. Abban az esetben, ha a tisztított ruhák visszaszállításakor a szobáján „Kérem, ne zavarjanak” tábla látható, üzenetet hagyunk az Ön részére.

Amennyiben vasalóra van szüksége, kérjük, jelezze igényét a recepción. Saját vasalóját ne használja a panzió asztalain! Kérésre vasalódeszkát biztosítunk, kérje a recepción.

**Napilapok, hetilapok, magazinok**

Magyar nyelvű újságok állnak rendelkezésre a Lobbyban.

**Nyilvános telefon**

Recepción található, igénybevételét kérjük, jelezze munkatársunknak.

**Orvos**

Amennyiben bármilyen orvosi ellátásra van szüksége, kérjük, jelezze a recepción

**Parkolás**

Szálláshelyünk zárt parkolóval rendelkezik. Az épület főbejárata előtt kijelölt parkolóhelyek állnak, kizárólag szállóvendégeink rendelkezésére.

**Párna**

Tartalékpárna különböző méretekben is igényelhető. Vendégeink kérésére toll és antiallergén töltetű párnát is tudunk biztosítani. Kérésével forduljon a recepcióhoz.

**Pénzváltás**

A szálláshely közelében több bank, illetve pénzváltó iroda található. További információért kérjük, forduljon a recepcióhoz.

**Poggyászmegőrzés**

A szolgáltatás igénybevételéhez kérjük, forduljon a recepcióhoz.

**Pótágy, gyerekágy**

Egyes szobáink méretének megfelelően lehetőség van vendégágy, pótágy, gyerekágy elhelyezésére. Kérésével forduljon a recepcióhoz.

**Rádió**

Minden szoba alapfelszereltségei közé tartozik egy asztali rádió, amely MP3 típusú zenei fájlok lejátszására is alkalmas. Néhány rádióállomás helyi frekvenciái:

102,6 Kossuth Rádió

98,2 Petőfi Rádió

100,5 Retro Rádió

104,7 Bartók Rádió

103,6 Dankó Rádió

**Recepció szolgálat**

A recepció szolgálat 7.30 – 22.00 óráig nyitva van, telefonon a nap 24 órájában elérhető. Tel: +36-92 367-009

**Reggeli**

Igényes büfé reggelivel állunk vendégeink rendelkezésére, melyet a szobaár tartalmaz**.** Nyitva tartás**:** 08.00-tól 10.30-ig. Az étterem bejárata a Lobbyból nyílik.

Korai távozás esetén hideg csomagot tudunk készíteni, melyet előző este 19 óráig a szálloda recepcióján lehet megrendelni.

**Rendezvényterem, rendezvényhelyszín**

A szálláshely muzeális hangulatú pincéje 400 m2 befogadóképessége eléri a 150 főt. Kiváló helyszíne esküvői vacsoráknak, banketteknek.

A terem befogadóképessége:

 széksoros ültetéssel 2 x 40 fő

 bankett asztalos ültetéssel 1200 fő

 könyöklőkkel állófogadás esetén 150 fő.

A 75 m2 négyzetméteres terem természetes fénnyel megvilágított, audiovizuális technikával rendelkezik, így ideális helyszíne kisebb létszámú konferenciáknak, üzleti megbeszéléseknek, vagy más jellegű céges és családi rendezvényeknek.

A terem befogadóképessége:

 széksoros ültetéssel 50 fő

 bankett asztalos ültetéssel 40 fő

 könyöklőkkel állófogadás esetén 60 fő.

A szálloda kertje kiválóan alkalmas egyedi koktélpartik és állófogadások, esküvők megrendezésére.

**Rendezvényekre biztosítható eszközök**

A megrendelő igénye szerint, térítés ellenében az alábbi felszereltséget tudjuk biztosítani konferencia termünkben:

Vetítővászon

Flip chart

Demonstrációs tábla

Írás-, dia-, videó vetítők

Projektor

Szabályozható fény- és hangerősség

Mikrofon

DVD-lejátszó

Tévé

Alkalomhoz illő dekoráció, virág

Gyermekjátékok

Zenés, játékos sport és szórakoztató műsorok nem csak gyermekeknek.

**Speciális étrend, étkezés**

Amennyiben Ön vagy Önnel együtt utazó vendégünknek élelmiszer allergiája, élelmiszer intoleranciája van, feltétlenül előre jelezze a recepción, hogy munkatársaink időben gondoskodhassanak teljes biztonságáról, kényelméről!

**Sporteszközök**

Szálláshelyünk kertjében (időjárástól függően) lehetőség van asztaliteniszezni és tollaslabdázni is, melyhez felszerelést biztosítunk. Igényét kérjük, jelezze a recepción.

**Szabadidős és sportolási lehetőségek**

Lovaglás, Szörfözés, Vízisízés, Vitorlázás, Tenisz, Focipálya, és sok száz kirándulási pont. Érdeklődjön a szabadidős lehetőségekről recepciónknál.

**Számítástechnikai segítségnyújtás**

Kérdésével, kérésével kérjük keresse recepciónkat.

**Számlafizetés**

Az Ön tartózkodása alatti fogyasztásairól készült számlát készpénzzel (Forint és Euro) tudja kiegyenlíteni. Panziónk elfogadja mindhárom Széchenyi Szépkártyát, Visa, Mastercard és Maestro hitel és bankkártyákat is.

**Széf**

Minden szobában található beépített érték trezor, használata a következő:

1. Kedves vendégeink minden szobánk alapfelszereltségei közé tartozik a szobai beépített széf. Érkezéskor nyitva találja, és kérjük távozásakor szintén hagyja nyitott állapotban!

2. Első használatához vegye le a széf ajtaja belső falán található elemtartó fedelét. Az elemek felett találja programozáshoz használandó „X” gombot. Nyomja meg! A sípszó után 15 másodperc áll rendelkezésére saját számkombinációja (3-8 tetszőleges számkarakter) beviteléhez, az ajtó külső falán elhelyezkedő számokkal jelölt nyomógombok segítségével, amelyet a „B” gomb megnyomásával nyugtázzon. Ha sikeresen állította be kombinációját a készülék kettős sípszóval jelzi. Ezután még az ajtó nyitott állapotában ellenőrizze le a kombináció helyességét (lásd 3. pont)! A hármas sípszó hibaüzenet, ekkor kezdje újra a folyamatot az „X” gomb megnyomásával. Sikeres beállítás után tegye vissza az elemtartó fedelét, és be is tudja zárni a kazettát az ajtón lévő forgatható kar segítségével.

3. A napi használathoz használja saját számkombinációját, a kazetta zárja az „A” gomb megnyomásával teszi lehetővé a forgatókar elforgathatóságát, amelyet a készülék kettős sípszóval jelez, ezután nyílik a készülék ajtaja. A hármas sípszó esetén Ön Jogosult a széf kinyitásához.

4. Kérjük, a saját biztonsága érdekében ne hagyja az Ön által használt számkódot leírva a széf közelében.

5. Amennyiben elfelejtené az Ön által használt számsort, a széf nyitásához kérjen segítséget a recepción.

6. Távozásakor kérjük, hagyja nyitva a széf ajtaját, köszönjük!

7. A Misefa Kastély Panzió üzemeltetője nem vállal anyagi felelősséget a vendégek által a szobai széfben elhelyezett értéktárgyakért és készpénz-eszközökért!

**Szobafoglalás**

Honlapunkon közvetlen foglalás lehetőségét biztosítjuk, ahol következő tartózkodására várjuk konkrét érdeklődését. Szeretettel visszavárjuk.

**Szobai telefon**

Szállodánk szobáiban nincsen kiépítve vezetékes telefonhálózat. Szobához igényelhető mobil készüléket a hozzávaló kétnyelvű kezelési útmutatóval kérje a recepción. A készülékek „Domino” kártyás mobiltelefonok, melyet kaució megfizetése ellenében biztosítunk vendégeinknek.

A szálloda 24 órában hívható telefonszáma: +36 (92) 367-009

**„Takarítást kérek”, szobatakarítás**

A szobák napi takarítását 08.00–16.00 között. Egyéni kérés esetén kérem, jelezze a recepción, és tegye ki a szoba ajtajára kívülről a „Takarítást kérek” táblát.

**Takaró**

Minden szoba tartozéka a létszámnak megfelelő szövettakaró. Plusz takaró igényét kérjük, jelezze a recepción.

**Talált tárgyak**

A szálloda területén elveszített vagy megtalált tárgy ügyében kérjük, forduljon a recepcióhoz.

**Taxi**

Kérésére a recepció szívesen segít a taxi megrendelésében. .Az Ön biztonságos visszaérkezése érdekében a visszaútra is kérje ajánlásainkat.

**Távirányító**

A szobákban 1 db a televízió működtetésére szolgáló távirányító található, általában a sarokpolcon felül. A távirányítókat alkáli elemekkel működtetjük, működési zavar esetén, a recepción biztosítunk elemcserét, vagy póttávirányítót. Kérjük a használt elemeket ne dobja a kukába, hanem adja le a recepción, kollégáink elhelyezik a szelektív hulladékgyűjtő konténerben.

**Televízió** Helyi és nemzetközi műholdas tévécsatornák széles választékát kínáljuk szállodánkban. Aktuális műsokiosztás 2019.12.15.:

|  |  |  |  |  |  |  |  |
| --- | --- | --- | --- | --- | --- | --- | --- |
| **1.** | **Duna World** | **16.** | **TV 4** | **31.** | **Eurosport 2.** | **46.** | **Sláger Tv** |
| **2.** | **Duna** | **17.** | **Digi Sport 1** | **32.** | **Story 4.** | **47.** | **Digi Animal World** |
| **3.** | **M4 Sport** | **18.** | **Film +** | **33.** | **Eurosport 1.** | **48.** | **Life** |
| **4.** | **M1** | **19.** | **RTL 2.** | **34.** | **Boomerang** | **49.** | **Muzsika Tv** |
| **5.** | **M2** | **20.** | **üres** | **35.** | **Comedy Central** | **50.** | **üres** |
| **6.** | **Minimax** | **21.** | **üres** | **36.** | **Disney** | **51.** | **RTL +** |
| **7.** | **ATV** | **22.** | **Spiler TV** | **37.** | **Nat Geo Wild** | **52.** | **Digi world** |
| **8.** | **Filmcafe** | **23.** | **Spiler TV 2** | **38.** | **M Plus** | **53.** | **Discovery** |
| **9.** | **Cool** | **24.** | **Lichi Tv** | **39.** | **Tlc** | **54.** | **Digi Sport 2.** |
| **10.** | **Viasat 3** | **25.** | **Natgeo** | **40.** | **üres** | **55.** | **Sport 1.** |
| **11.** | **RTL Club** | **26.** | **Prime** | **41.** | **Viasat 6** | **56.** | **Sport 2.** |
| **12.** | **TV2** | **27.** | **Spektrum Channel** | **42.** | **Paramount Channel** | **57.** | **Nickelodeon** |
| **13.** | **TV2 Super** | **28.** | **Digi Sport 3.** | **43.** | **Music channel** | **58.** | **AXN** |
| **14.** | **Hír Tv** | **29.** | **Nature V** | **44.** | **F&H** |  |  |
| **15.** | **Paprika Tv** | **30.** | **RTL Gold** | **45.** | **Shuffle hits** |  |  |
|  |  |  |  |  |  |  |  |

**Templom**

A hozzánk legközelebb eső Nagykapornak településen katolikus felekezeti templom áll a hívők rendelkezésére. A közeli Zalaegerszeg vagy Hévíz városokban több egyéb keresztény felekezeti templom is fellelhető. Címekért és nyitvatartási időkért kérjük, valamint a misékkel kapcsolatosan keresse a recepciót.

**Térkép**

Ingyenes megyei térkép kérhető a recepción.

**Törölközőcsere**

A törölközőket kérés nélkül is háromnaponta cseréljük. Vendégeink kérése esetén, a törölközőket térítés ellenében, naponta is kicseréljük. Igényét kérjük, jelezze, a recepción.

**Transfer szolgáltatás**

Igényét kérjük, időben jelezze a recepción, készséggel állunk rendelkezésére.

**Újság, magazin**

A beszerzési lehetőségekről érdeklődjön a recepción.

**Úszómedence**

Használatával kapcsolatos Házirendet, kérjük, szíveskedjenek betartani. Nyitva tartása: 7-21 óráig, kizárólag saját felelősségre!

**Üzenetek**

A be és kimenő üzenetek rögzítését és kézbesítését a recepció végzi.

**Üzletek**

A szálláshely közelében több különböző üzlet, bevásárló központ is található. Részletes információért keresse a recepciót.

**Varrókészlet**

A szobában a gardróbszekrényben nem talál alapkészletet, amennyiben varrókészletre van szüksége, kérjük, jelezze a recepción.

**Varrószolgáltatás**

Kérésével forduljon a recepcióhoz.

**Vasaló és vasalódeszka**

Szállodánkban lehetőség van vasaló és vasalódeszka bérlésére. Igénye esetén keresse a recepciót.

**Városnézés, kirándulás**

A recepció készséggel rendelkezésére áll programajánlatokkal, városnéző túrák kiválasztásában, hajós és más vízi programok ajánlásával egyéb turisztikai információk szolgáltatásában.

**Vásárlás**

A recepción munkatársaink készséggel adnak információt a legfontosabb bevásárlási lehetőségekről.

**Vendéglátás**

Szálláshelyünkön (ill. annak közvetlen közelében) étterem működik a hét minden napján. Választékában a magyaros ízek mellett megtalálhatók a diétás konyha ételei, a régióra jellemző fogások, gyermekek által kedvelt ételeik, többfogásos menüsorok.

**Vészkijárat**

Kérjük, ellenőrizze a bejárati ajtón lévő emeleti alaprajzot, melyen jelöltük a legközelebbi vészkijáratot.

**Virág**

A recepción munkatársaink örömmel fogadják megrendelését.

**Víz**

A vezetékes víz a település egész területén iható.

**Wellness**

Részletes információkért kérjük, olvassa el a Wellness részlegre vonatkozó Házirendet, melyet a recepción tekinthet meg.

Reméljük, tökéletes kikapcsolódást és felüdülést tudunk Önnek biztosítani, figyelemmel kísérve minden vendégünk zavartalan pihenését.

Szálláshelyünk wellness részlege részben az épület alagsori részében helyezkedik el,

nyitva tartása: 10:00 – 19:00

Tavasztól őszig az időjárás függvényében 4 x 10 méteres fedett kerti úszómedence és 6 személyes jacuzzi áll a vendégeink rendelkezésére, nyitva tartása: 10:00 – 22:00

**Wellness szolgáltatásaink**

A wellness részlegünk az alábbi ingyenes szolgáltatásokkal várja kedves vendégeit:

-Finn szauna 70-90 °C

-Infra, bio szauna 50-60 °C

-Pezsgőfürdő medence 33-36 °C, 6 személyes

-Pihenőszoba, nyitott pihenő (télen is)

-Szauna lepedő a fürdőház erre kialakított tároló részében található, hiányában kérjük forduljon segítségért a recepcióra

-Szauna szeánszok különböző illatanyagokkal (időpontokról érdeklődjön a recepción)

-Napozóágy, napozóterasz szezonális nyitva tartással a kastélypark délkeleti felében található

**Wi-Fi szolgáltatás**

Szálláshelyünk közösségi tereiben és a szobákban ingyenes Wi-Fi elérhetőséget biztosítunk.

Jelszó: **Misefa2019**